Anton Hlinka

Prof.  **Anton Hlinka** (* 31. október 1926, Valaská Belá – † 26. marec 2011, Trenčín) bol slovenský rímskokatolícky aktivista, významná osobnosť exilu, katolícky kňaz, teológ a filozof, salezián, univerzitný profesor, publicista a prekladateľ.

## Životopis
Sedem tried študoval na gymnáziu v Trnave a oktávu v Galante, kde roku 1948 zmaturoval. Na pokyn svojich saleziánskych predstavených, najmä Ernesta Macáka, emigroval v lete 1951 do Rakúska a o niekoľko mesiacov do Talianska. V roku 1952 prijal kňazskú vysviacku. Absolvoval štúdium teológie, filozofie a psychológie postupne v Turíne, Viedni a v Ríme. V rokoch 1958 až 1967 prednášal filozofiu v seminároch svojho rádu vo Viedni, Kolíne nad Rýnom a v Katánii. V roku 1961 získal v Ríme doktorát filozofie obhajobou práce „Die theologischen Grundlagen der Bildungslehre Theodor Litts“, ktorá neskôr vyšla aj tlačou. V rokoch 19671971 pôsobil ako študentský kaplán v Miláne. Následne opustil vedeckú a pedagogickú dráhu a nastúpil do rozhlasu Slobodná Európa na miesto redaktora nábožensko-kultúrnych programov, kde pôsobil až do roku 1990. Neskôr z vlastnej iniciatívy prevzal aj vysielanie v Hlase Ameriky a v Radio Stefanus, v ktorých pôsobil ako dopisovateľ a redaktor až do roku 1990. Hlinka zredigoval vyše 25 kníh pre Slovákov v zahraničí a doma. V roku 1991 sa vrátil na Slovensko a vyvíjal intenzívnu spisovateľskú, publicistickú a kazateľsko-pastoračnú činnosť, pričom hojne využíval rozhlas a televíziu. V auguste 1991 obnovil na Slovensku Slovenskú katolícku akadémiu a bol zvolený za jej rektora. V rámci nej sa organizovali prednáškové kurzy a rozvíjala sa činnosť pre katolícku inteligenciu v odborných sekciách. Spolu s Vladimírom Mečiarom oznamoval z tribúny na Námestí SNP v Bratislave vznik samostatnej Slovenskej republiky po polnoci 1. januára 1993.

Ako vysokoškolský pedagóg sa v roku 1995 habilitoval na docenta na Rímskokatolíckej cyrilo-metodskej bohosloveckej fakulte UK v Bratislave a v roku 1997 inauguroval v odbore filozofia na profesora filozofie na Filozofickej fakulte UKF v Nitre. V rokoch 19961999 prednášal na Filozofickej fakulte Univerzity sv. Cyrila a Metoda v Trnave. V roku 1997 mu bol prezidentom republiky udelený Rad Andreja Hlinku I. triedy. V roku 2000 vážne ochorel.

## Dielo (výber)
* *Die theologischen Grundlagen der Bildungslehre theodor Litts* (dizert.), 1961 (2. 1968).
* *Od fyziky a techniky k Bohu*. In: Most, 1962, č. 3 – 4, s. 123 – 133.
* *Teoretické príčiny konfliktu medzi komunizmom a kresťanstvom*. In: Most, XII, 1965, s. 14 – 32.
* *K širším obzorom*, Rím 1968, 350 s. (7. vyd. B 1993)
* *Cesty k nekonečnu. Základné otázky prirodzenej teológie*, Rím 1970, 191 s., 2. vyd. 1976, Bratislava 1991 (4. vyd. B. 1974).
* *Svetlo z Lisieux*, 1973 (1992, Serafín, ISBN 80-85310-08-2. 4. vyd. Bratislava 1993).
* *Tomáš Akvinský: Majster dialógu*. In: Echo, 1974, č. 8, s. 6 – 12.
* *Myslitelia a myšlienky*, RI 1977 (Matica slovenská, 1993, ISBN 80-7090-255-8).
* *20+10 Jahre danach*, 1978.
* *ČSSR zur Lage der katholischen Kirche in der Slowakei*, Kusnacht, 1978, 50 s.
* *Apartheid, Bern* 1979 (2. 1982).
* *Viera veľkých vedcov*, Rím 1979 (4. vyd. Bratislava 1988, Slovenský ústav sv. Cyrila a Metoda, podtitul: *Diskusia na tému: Boh nejestvuje, veda to dokázala*, 1990, Alfa, ISBN 80-7090-255-8.).
* *Keď zakvitne rumovisko* 1981, (české vydanie: *Když rozkvete rumiště*, Hnutí pro život ČR, 2006, ISBN 80-239-8461-6)
* *Sila slabých a slabosť silných*. *Diskusia na tému: Cirkev na Slovensku v rokoch 1945 – 1989*, 1982, 
* *Nebeský chrt*, 1982.
* *Ozvena slova 1.– 2. zv.*, Zagreb 1982 – 1985 (2. vyd. Bratislava 1992).
* *Otázky dneška*, Rím 1983, 519 s.
* *Majster dialógu (Tomáš Akvinský)*. In: vedectvo viery 3, 1992, s. 312 – 318.
* *Ozvena slova 3*, 1992, Alfa, ISBN 80-05-01040-0.
* *Ozvena slova 4*. *Blahozvesť v horizonte ľudskej skúsenosti*, 1993, Alfa, ISBN 80-05-01130-X. 
* *Ozvena slova 5. Desatoro*. Don Bosco, 1994.
* *Slovo do týždňa*, 1996, Salus, ISBN 80-967485-1-3, (2 vyd. 1996, Don Bosco, ISBN 80-85405-56-3) 
* *Ozvena slova 6* 
* *Ozvena slova 7* 
* *Každý sa môže zmeniť*. *Dynamické modely správania*, Vydavateľstvo Don Bosco 1994, ISBN 80-85405-32-6, 405 s.
* *Človek bez budúcnosti*. In: Verbum, 1996, č. 6, s. 330 – 333.
* *Siła słabych słabość silnych. Prześladowanie Kościoła na Słowacji 1945 – 1989*, Wydawnictwo PETRUS, Kraków 2013, ss. 312.
* *Ježiš na dosah ruky*, Vydavateľstvo Don Bosco 2003, ISBN 80-8074-005-4,
* *Svätá Terézia z Lisieux*, spoluator: Mária Novacká, Lúč, 2015, ISBN 9788081790218.

## Preklady (výber)
* Carretto, Carlo: *Púšť uprostred mesta*, RI 1979, 143 s.
* Carretto, Carlo: *Listy z púšte*, RI, 1980, 167 s.
* Carretto, Carlo: *Cez púšť k Otcovi*, RI 1983, 461 s.
* Lippert, Peter: *Človek Jób sa prihovára Bohu*, RI, 1980, 207 s.
* Schmaus, Michael: *Sviatosti*, RI, 1981, 437 s.
* Ratzinger, Joseph – Kasper, Walter: *Viem komu som uveril*, RI 1984 (1987), 431 s.
* Schumacher, Ernst Friedrich: *Po stupňoch bytia*, 1985.

## (Práce o ňom)
* HLINKA, Anton, SDB. In: 
* Zelenay, Gabo: *Osamelý bojovník Anton Hlinka*. Bratislava 2001.
* Letz, Ján: *Slovenská kresťanská filozofia 20. storočia a jej perspektívy*, 2010, s. 9496, 98, 123, 144, 149, 320.
* Kubanovič Zlatko, *Muž odvahy a činu, okúsil aj komunistickú Čínu.* In: *Don Bosco dnes*, roč. XLII., č. 3/2011, s. 2627.http://www.saleziani.sk/images/pdf/SLK_DonBoscoDnes_2011_03.pdf#page=26

## Referencie


## Externé odkazy
* Osobnosti.sk
* Životopis 
* NEKROLÓG: Odišiel Hlas. Nielen Ameriky – Anton Hlinka v spomienkach Ladislava Stromčeka

Kategória:Osobnosti z Valaskej Belej
Kategória:Slovenskí filozofi
Kategória:Slovenskí teológovia
Kategória:Slovenskí spisovatelia
Kategória:Kresťanskí spisovatelia
Kategória:Slovenskí rímskokatolícki kňazi
Kategória:Slovenskí publicisti
Kategória:Slovenskí prekladatelia
Kategória:Držitelia Radu Ľudovíta Štúra I. triedy
Kategória:Slovenskí saleziáni
Kategória:Laureáti Radu Andreja Hlinku I. triedy